NaiveNeuron/SloPal huggingface dataset:
Kollár, Boris, predseda NR SR (2021-05-06):
Vážené pani poslankyne, vážení páni poslanci, dovoľte, aby som vás informoval o záveroch rokovania grémia. Zajtra (7. 5.) budeme postupovať presne podľa schváleného programu. Čiže zajtra sa bude rokovať o plánovaných správach a o návrhu pána poslanca Habánika. O 11.00 hod. bude hlasovanie. V pondelok bude mimoriadna schôdza, ktorá začne o 10.00 hod. Predbežne je dohoda, len ešte budeme čakať na vyjadrenie troch poslaneckých klubov. SME RODINA súhlasí s návrhom strany SMER, že by sa malo hlasovať v utorok o tomto odvolávaní pani ministerky, ale čakáme ešte na kluby, ktoré zasadnú v OĽANE, SaS-ke a ZA ĽUDÍ k tomuto. Za nás je súhlasné stanovisko zatiaľ, že by sa hlasovalo o 11.00 hod. Ďalej. Procedurálny návrh pána Suska bol vysvetlený, že to tam bolo uvedené, a ostatné teraz, zatiaľ prepadnuté body pôjdu až po Mičovskom 14. 5. po 09.00 hod. Teraz prerušujem schôdzu do zajtra rána do 09.00 hod. Ďakujem pekne. (Prerušenie rokovania o 17.44 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020.) 77
Jurinová, Erika, podpredsedníčka NR SR (2014-11-08):
S reakciou pán poslanec Poliačik.
Šeliga, Juraj, podpredseda NR SR (2020-05-15):
Pán poslanec Kuffa Štefan.
Kažimír, Peter, podpredseda vlády a minister financií SR (2012-12-06):
Ďakujem, pán podpredseda. Ja, naozaj, iba dve vety. Ja by som vám chcel vysvetliť moju neúčasť v priestoroch Národnej rady medzi 11.00 a 12.00 hodinou, lebo už som zachytil podráždené reakcie niektorých kolegov z opozície. Ten dôvod nebol preto, že by som odišiel na siestu, ale preto, že som odišiel na stretnutie s generálnym tajomníkom OECD, s ktorým som sa zúčastnil prezentácie ekonomického prehľadu Economic Surveys takzvaného, ktorý sa robí raz za dva roky, a generálny tajomník OECD ho dnes na pôde ministerstva zahraničných vecí prezentoval pred verejnosťou za mojej účasti. To bol skutočný dôvod mojej neúčasti medzi 11.00 a 12.00 hodinou. Bol som plne zastúpený členom vlády v zmysle rokovacieho poriadku, takže žiadam o pochopenie v tejto veci. Ďakujem veľmi pekne.
Danko, Andrej, predseda NR SR (2016-09-21):
Ďakujem. Poprosím, pán poslanec Ján Budaj. Pripraví sa pani poslankyňa Katarína Macháčková.
Frešo, Pavol, poslanec NR SR (2014-10-22):
Ďakujem vám pekne za slovo, pán predsedajúci. No, k predrečníkovi pánu poslancovi Zajacovi, len toľko poviem, že úplne, úplne podpíšem celú tú časť, v ktorej hovorí o odmontovávaní samosprávy, resp. o tom, aká je to hrozba pre samosprávu vrátane všetkých tých analýz ohľadne intenzity. Jednoducho to je praktický dôkaz toho, že ani ľudia z Prešovského kraja, lebo pán poslanec je za Prešovský kraj, si nemyslia, že to je také strašné víťazstvo, tento návrh zákona, a myslím si, že to je, ďakujem za to, za to vôbec uvedenie, lebo to je presne o tom, že nie je to otázka toho, že kto kde sídli a kto odkiaľ koho zastupuje, ale v tomto prípade a v prípade tohto návrhu zákona je to otázka zdravého rozumu, či chceme mať samosprávu vôbec samosprávnou, alebo ju nechceme mať, a potom v tej ďalšej časti je to pomerne odborná diskusia, že o tom, ako rátať cestnú daň, ako narábať s dopravcami, koho všetkého do toho zahrnúť. K tomu sa tiež v rozprave vyjadrím. Ale za to úplne prioritné považujem, že toto je hrozba, ktorá reálne hrozí, nieže ohrozuje, nieže lenže ohrozuje samosprávnosť žúp ako takých, po príliš čiernej dekáde sa na ňu siaha, ale nepriamo ohrozuje samosprávu ako takú, lebo keď to dnes zoberie sa kompetencia župám robiť si svoju vlastnú daň, zajtra sa príde s výborným nápadom, zobrať kompetenciu robiť si vlastnú daň mestám a obciam. Je to mimoriadne zlý signál, je to čistá centralizácia. A to, čo chcem povedať, asi je také možnože viacej ľudské, je, že pripadá mi to veľmi, veľmi nešťastné, keď v takejto, povedal by som, napriek tomu, že dôležitej, ale parciálnej veci ideme zásadným spôsobom meniť pomery v krajine, čo sa týka rozloženia zodpovednosti, práv a povinností jednotlivých inštitúcii. Je to naozaj veľmi nešťastné a skutočne by sa to malo hneď zastaviť.
Dobeš, Peter, poslanec NR SR (2020-11-26):
... vyplynulo šesť pozmeňujúcich a doplňujúcich návrhov. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto: hlasovať spoločne o bodoch 1 až 6 zo spoločnej správy s odporúčaním gestorského výboru schváliť. Gestorský výbor na základe stanovísk výborov odporúča Národnej rade Slovenskej republiky predmetný návrh zákona schváliť. Spoločná správa výborov Národnej rady bola schválená uznesením gestorského výboru č. 56 z 19. novembra 2020. Týmto uznesením ma výbor zároveň poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Pán predsedajúci, skončil som, otvorte, prosím, rozpravu.
Jurinová, Erika, podpredsedníčka NR SR (2013-03-26):
Na vaše vystúpenie registrujem dve faktické poznámky. Uzatváram možnosť prihlásiť sa s faktickou. Nech sa páči, pán poslanec Bugár.
Jarjabek, Dušan, poslanec NR SR (2015-11-11):
Pán poslanec Fronc, chcem sa ti veľmi pekne poďakovať za to, čo si povedal. Táto téma bola obsahom bodu programu mimoriadneho rokovania výboru, ktoré sme k tomuto bodu mali. A bolo zvolané opozičnými pánmi poslancami. A, opäť, chcem len poďakovať za to, čo si povedal, preto, lebo k tejto téme sa teda vyjadrili opoziční poslanci, koaliční poslanci, minister kultúry. A viete, na akom názore sme sa pritom všetci zhodli zhruba? Je to presne na tom, o čom hovoril pán poslanec Fronc. O tom hovorili všetci tam zainteresovaní, minister kultúry, ľudia z profesií, ktorí boli na tomto výbore. Takže o to viacej apelujem, keď niekto chce do nejakej témy hovoriť, tak ako tu títo dvaja páni poslanci rozprávali predtým, hej, pred chvíľou: Príďte na ten výbor sa pozrieť, čo sa tam všetko deje, príďte si vypočuť informácie, lebo inak potom tu strieľate od pásu hlúposti, ako nám to jeden z pánov poslancov predviedol. Ďakujem za pozornosť. Pán poslanec Fronc, ešte raz veľmi pekne ďakujem.
Ďuriš Nicholsonová, Lucia, podpredsedníčka NR SR (2018-02-02):
Ďakujem pekne, pán spravodajca. Otváram rozpravu o tomto bode programu. Písomne sa neprihlásil nikto, pýtam sa teda, či sa chce niekto prihlásiť ústne. Končím možnosť prihlásiť sa do rozpravy. Neprihlásil sa nikto, takže považujeme týmto rozpravu za skončenú a prerušujem rokovanie o tomto bode programu. V rokovaní budeme pokračovať druhým čítaní o návrhu na vyslovenie súhlasu Národnej rady Slovenskej republiky so zmenami a doplnkami dohovoru COTIF. Alebo KOTIF, pán minister?
Tomáš, Erik, poslanec NR SR (2018-06-12):
Pani poslankyňa, len na vysvetlenie. Ak som hovoril niekedy o tom, že medzi osobným asistentom a opatrovanou osobou môže dôjsť aj k bližšiemu vzťahu, tak som to myslel v kontexte toho, že potom veľmi ťažko rozhodnúť, že či je to práca, alebo služba. Ale hovoril som to preto, lebo považujem túto službu o týchto ľudí za niečo vznešené, čo je ťažké nazývať len nejakou prácou. To ale neznamená, že, samozrejme, na túto službu si nezaslúžia odmenu. Naopak, zaslúžia si a vysokú. A myslím si, že to dokazuje aj zákon, alebo jeho finálna podoba, v ktorej napokon stanovujeme tú hodinovú mzdu alebo odmenu na 3,8 eura, čo je, ešte raz zopakujem, v súlade s požiadavkami organizácií zastrešujúcimi zdravotne ťažko postihnutých občanov. Neviem, kde ste počuli, že by som kritizoval počet tlačových besied OĽANA. Ja, naopak, považujem prezentáciu výsledkov práce politikov za prirodzenú súčasť ich práce ako takej. A nech si OĽANO, SMER, SaS a ďalšie strany majú tlačových besied, koľko len chcú. Ja to absolútne podporujem. A na záver chcem povedať, že, že myslím si, že o mojom záujme o túto tému nesvedčí len to, že sedím teraz v tejto diskusii a diskutujem, pretože viete veľmi dobre, že som bol jedným z prvých, ktorí sa zúčastnili na prvých stretnutiach so spomínanými organizáciami. A dúfam, že aj vďaka mne sa podarilo do zákona dostať ďalšie pozitívne veci. Napriek tomu, že hovoríte veci, ktoré sa možno aj mne nie často dobre počúvajú, chcem vám na záver, pani Shahzad, povedať, že obdivujem, že vás obdivujem a prechovávam k vám veľký rešpekt.
Blanár, Juraj, podpredseda NR SR (2022-06-15):
Pán poslanec Beluský, môžete reagovať na faktické poznámky.
Jurinová, Erika, poslankyňa NR SR (2017-06-21):
No, tá zodpovednosť je naozaj veľmi dôležité slovo. K tomu, čo bolo povedané našim kolegom Edom Hegerom. Viem si predstaviť, ako radi budú predkladatelia a nielen predkladatelia, celá koalícia používať slová, že tí, ktorí nesúhlasia s otvorením dlhovej brzdy alebo s uvoľnením dlhovej brzdy, že nechceme, aby sa stavali na Slovensku cesty. Obávam sa, že toto je vaša skratka, ktorú budete používať vo svojich politických bojoch. Ale vy si hlavne uvedomte, že vy otváraním tejto témy bez toho, aby ste vopred rokovali s niekým z opozície, robíte z tejto témy baranidlo, baranidlo na všetkých opozičných poslancov. Toto, čo ste priniesli a o čo nás žiadate, je púho-púha politika z vašej strany. A ja si to vysvetľujem naozaj len tak, že keďže ste už veľmi dávno ohlásili, že máte záujem uvoľniť dlhovú brzdu a doteraz ste neboli schopní vyvolať žiadne politické rokovania, musíte urobiť nejakú politiku, lebo idú naozaj župné voľby. A ako inak vy ukážete svojim voličom, že naozaj o tému máte záujem a neni to len také pľuvanie do vetra? Dlhová brzda má naozaj chrániť Slovensko pred zlými správcami. A prepáčte, ale pre nás ste naozaj zlými správcami. Pretože napríklad, keď som prichádzala do parlamentu, bol dlh na jedného občana okolo 4-tisíc eur, teraz je naozaj zdvihnutý na 7 700 eur. Potrebujete ešte iný dôkaz toho, že ste iní ako zlí hospodári? Myslím, že nie.
Číž, Miroslav, doterajší podpredseda NR SR (2010-07-08):
Pán poslanec Robert Kaliňák.
Pellegrini, Peter, predseda NR SR (2015-06-17):
Prezentujme sa a hlasujme o návrhu uznesenia, ktoré je súčasťou spoločnej správy. (Hlasovanie.) Prítomných 137 poslancov, za hlasovalo 137 poslancov. Konštatujem, že Národná rada vyslovila súhlas s uvedenou zmluvou. Teraz pán poslanec Andreánsky uvedie hlasovanie o 20. bode schváleného programu, ktorým je druhé čítanie o vládnom návrhu zákona, ktorým sa dopĺňa zákon č. 139/1998 Z. z. o omamných látkach (tlač 1461). (Hlasovanie o vládnom návrhu zákona, ktorým sa dopĺňa zákon č. 139/1998 Z. z. o omamných o látkach, psychotropných látkach a prípravkoch v znení neskorších predpisov , tlač 1461.)
Paška, Pavol, predseda NR SR (2014-07-10):
Vážené kolegyne, vážení kolegovia, budeme pokračovať. Poprosím pána poslanca Brocku ako navrhovateľa, aby dokončil svoje vystúpenie po ukončení rozpravy.
P. Paška, predseda NR SR: (2009-04-23):
Pán podpredseda vlády, nech sa páči, rozprávajte.
Blanár, Juraj, podpredseda NR SR (2021-04-30):
Pán poslanec Peter Vons, nech sa páči.
Paška Pavol, predseda NR SR (2014-01-31):
(Hlasovanie.) 136 prítomných, 55 za, 1 proti, 80 sa zdržalo. Ani tento návrh sme neschválili.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 90, proti nikto, zdržalo sa 49, hlasovali všetci prítomní. Konštatujem, že sme schválili vládny návrh novely zákona o Hasičskom a záchrannom zbore. Teraz budeme hlasovať o bode 47 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 404/2011 o pobyte cudzincov (tlač 1100). Prosím spoločného spravodajcu z výboru pre obranu a bezpečnosť pána poslanca Igora Husa, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1100.)
Bugár, Béla, podpredseda NR SR (2019-09-19):
Prezentujme sa a hlasujme o tomto návrhu. (Hlasovanie.) Prítomných 132, za 119, proti 1, zdržalo sa 11 poslancov, 1 nehlasoval. Návrh bol schválený. Prosím teraz pána poslanca Balódiho, aby uviedol hlasovanie v prvom čítaní o návrhu poslancov Vörösa, Bugára, Bastrnáka, Jakaba a Vavreka na vydanie zákona, ktorým sa mení a dopĺňa školský zákon, tlač 1627. [Hlasovanie o návrhu poslancov Národnej rady Slovenskej republiky Pétera Vörösa, Bélu Bugára, Tibora Bastrnáka, Eleméra Jakaba a Štefana Vavreka na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , 1627.]
Laurenčík, Milan, podpredseda NR SR (2020-04-07):
Pán poslanec Žiak.
Laššáková, Jana, podpredsedníčka NR SR (2014-11-08):
Chcete reagovať, pán poslanec? Áno, nech sa páči, máte slovo.
Raši, Richard, poslanec NR SR (2015-12-11):
Ďakujem, ďakujem pekne. Vážený pán poslanec... (Ruch v sále.) Pán poslanec, uberáte mi čas, pán poslanec Poliačik, poprosím, beriete mi čas, trošku vydržte. Takže dovoľte, pán poslanec Zajac, aby som sa teda mohol vyjadriť. Pán poslanec Zajac, napriek tomu, že sú známe fakty, ktoré tu boli nielen prednesené, ale sú overiteľné, napriek tomu vedome klamete. A keď ste Ľuba Blahu nazvali marxistom, tak dovoľte mi, aby na základe toho, ako vedome klamete, aby som skonštatoval, že vy teda nie ste ani kresťanský, ani demokrat a vy dokonca, keď sa na vás takto zozadu pozerám, vy nie ste ani zajac, aj keď zajačie úmysly možno máte. Ďakujem pekne.
Bugár, Béla, podpredseda NR SR (2018-09-17):
Dobrý deň, vážené, vážená dáma, vážení poslanci, otváram piaty rokovací deň 34. schôdze Národnej rady Slovenskej republiky. O ospravedlnenie svojej neúčasti na dnešnom rokovaní požiadali nasledovní poslanci a poslankyne: Eva Antošová, Michal Bagačka, Miroslav Beblavý, Dušan Galis, Igor Janckulík, Radoslav Pavelka, Adriana Pčolinská, Anna Verešová, Oto Žarnay a Lucia Žitňanská. Na zahraničnej pracovnej ceste sú ešte poslanci Radovan Baláž, Eugen Jurzyca, Ladislav Kamenický, Irén Sárközy a Peter Štarchoň. Teraz v rokovaní budeme pokračovať prvým čítaním o návrhu skupiny poslancov na vydanie zákona, ktorým sa dopĺňa zákon č. 245/2008 Z. z. o výchove a vzdelávaní, tzv. školský zákon, parlamentná tlač 1114. Dávam slovo teda pánovi navrhovateľovi Miroslavovi Sopkovi, aby návrh zákona odôvodnil. Nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1114.]
Érsek, Árpád, minister dopravy a výstavby SR (2017-05-11):
Vážený pán, nebudem opakovať otázku, ďakujem pekne za otázku. Vážená pani poslankyňa, vážení páni poslanci, podľa § 3 písm. a) a čl. 2 zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky prešli cesty druhej a tretej triedy vrátane ich prejazdných úsekov cez obce do vlastníctva VÚC. Podľa bodu 8 čl. 2 zákona č. 135/1961 Zb. o pozemných komunikáciách (cestný zákon) v znení neskorších prepisov, § 24b ods. 3, Slovenská správa ciest, ktorá pred nadobudnutím účinnosti tohto zákona mala v správe majetok uvedený, § 3d ods. 2, veci, ktoré slúžia na činnosť jeho organizačných jednotiek určených k dohode podľa ods. 1, spíše písomný protokol s príslušným samosprávnym krajom o odovzdaní tohto majetku najneskôr do dvanástich mesiacov odo dňa prechodu majetku podľa tohto zákona, t. j. k 1. 1. 2004. Na riešenie uvedených problémov bol prijatý zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky, a o zmene a doplnení niektorých zákonov. Od 1. 12. 2013 je účinné prechodné ustanovenie § 24e zákona č. 135/1961 Zb. o znení zákona č. 386/2013 Z. z., podľa ktorého pozemky nie sú vo vlastníctve štátu a v správe Slovenskej správy ciest, ale ministerstva vo vlastníctve Národnej diaľničnej spoločnosti, samosprávneho kraja alebo obce z dôvodu, že dosial nedošlo k ich majetkovoprávnemu vysporiadaniu a nachádzajú sa pod diaľničnými cestami alebo miestnymi komunikáciami v užívaní, možno vo verejnom záujme vyvlastniť. Vyvlastňovacie konanie začína na návrh príslušného vlastníka diaľnice, cesty alebo miestnej komunikácie podľa § 3d, pričom návrh na vyvlastnenie práv k týmto pozemkom môže podať najneskôr do 31. decembra 2020. Ďakujem, skončil som.
Suchánek, Alan, poslanec NR SR (2017-02-10):
Ďakujem za slovo. Vážené pani poslankyne, páni poslanci, pani podpredsedníčka a vážení prítomní, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k uvedenému návrhu zákona, tlač 392. Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v pracovnom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy, ako to už aj povedal pán predkladateľ. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 17. marca 2017 a gestorský výbor do 20. marca 2017. Pani podpredsedníčka, prosím, otvorte všeobecnú rozpravu.
Čaplovič, Dušan, poslanec NR SR (2011-02-03):
Ďakujem veľmi pekne. Pán poslanec Osuský, pán spravodajca, no nie je to úplne pravda, pretože veľká časť prostriedkov, ja tie správy mám aj z ministerstva financií, je zazmluvnená, najmä v oblasti výskumu a vedy, výskumu a vývoja operačného programu. Ja viem, že sa ťažšie čerpajú prostriedky malých programov ako jeden veľký program v rámci dopravy. Tam môžeme tak riskovať, že buď to vyčerpáme alebo nevyčerpáme, to je ďalší veľký problém. Ale myslím si, že je to rezignácia, pretože ministerstvo školstva v rámci tých operačných programov malo v druhom polroku urýchlene vypísať ďalšie výzvy, ktoré môžeme, pretože, my môžeme čerpať tieto prostriedky nielen v rámci N+3 do roku 2012 podľa jednotlivých rokov, ale aj do roku 2013 až 2015. Takže tá šanca tam zostáva a bolo by dobré, keby to išlo do vedy a výskumu.
Madej, Róbert, poslanec NR SR (2011-05-18):
A nepovažujem za správne, aby sme odkladali hlasovanie o tomto návrhu zákona. Tento zákon má byť stiahnutý zo schôdze Národnej rady, lebo je predložený v rozpore s rokovacím poriadkom, čo vyslovil aj ústavnoprávny výbor. (Potlesk.)
Hrnčiar, Andrej, podpredseda NR SR (2017-10-18):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona je uverejnený ako tlač 631. Spoločná správa výborov má tlač 631a. Odovzdávam slovo ministrovi zdravotníctva, aby vládny návrh zákona odôvodnil.
V. Veteška, podpredseda NR SR: (2005-05-26):
(Hlasovanie.) Prítomných je 99 poslancov, za 94, proti 1, zdržali sa 4. Prijali sme uznesenie. Prosím teraz, aby sme hlasovali o správe Rady pre vysielanie a retransmisiu o dodržiavaní § 19 zákona č. 308/2000 Z. z. o vysielaní a retransmisii (Ochrana ľudskej dôstojnosti a ľudskosti) za rok 2003 , tlač 1079. Prosím pána poslanca Sándora Alberta, aby uviedol hlasovanie. S. Albert, poslanec: Ďakujem pekne. Vážený pán predseda, budeme hlasovať o návrhu uznesenia Národnej rady Slovenskej republiky, v ktorom berieme na vedomie správu Rady pre vysielanie a retransmisiu o dodržiavaní § 19 zákona č. 308/2000 Z. z. o vysielaní a retransmisii za rok 2003. Pán predsedajúci, prosím, dajte hlasovať.
Blanár, Juraj, podpredseda NR SR (2022-02-08):
Pán poslanec Kočiš s faktickou poznámkou.
P. Hrušovský, podpredseda NR SR: (2001-09-20):
(Hlasovanie.) Prítomných 129, za návrh 43, proti 79, zdržalo sa 5, nehlasovali 2. Návrh sme neschválili.
Figeľ, Ján, podpredseda NR SR (2014-06-25):
Na vystúpenie pána poslanca je jedna faktická poznámka. Nech sa páči, Anton Martvoň.
Sloboda, Radovan, poslanec NR SR (2021-11-12):
Ďakujem za slovo, pán predseda. Pán kolega Beluský, vy sa mýlite, vy proste v tom máte jednoducho hokej. Tu je otvorený zákon o sociálnom poistení a toho sa týka tento pozmeňujúci návrh. Tak sa, prosím vás, zorientujte v problematike a potom dávajte faktické poznámky. Ďakujem. (Reakcie z pléna.)
Paška, Pavol, predseda NR SR (2013-05-15):
(Hlasovanie.) 144 prítomných, 89 za, 3 proti, 52 sa zdržalo. Sme v treťom čítaní . Otváram rozpravu. Nemám prihlášku, vyhlasujem ju za skončenú a budeme hlasovať.
Hort, Milan, podpredseda NR SR (2010-08-06):
Ďakujem. Ďalej sa s faktickou poznámkou prihlásila pani poslankyňa Tatiana Rosová. Nech sa páči.
P. Hrušovský, predseda NR SR: (2004-03-12):
Pristúpime k hlasovaniu o vládnom návrhu zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení zákona č. 430/2003 Z. z. (tlač 510). Poprosím, aby ste sa sústredili. Nech sa páči, pán poslanec Hamarčák. I. Hamarčák, poslanec: Ďakujem. Prvý pozmeňujúci návrh som predložil ja, ktorý sa týka zákona o ochrane vkladov. Potom v rozprave vystúpila pani poslankyňa Navrátilová, ktorá dopredu upozornila na pozmeňujúci návrh, ktorý by mal byť potom predložený pánom Horákom, a navrhla, aby sa tento prerokoval vo výbore pre financie a vo výbore pre sociálne veci, čo sa aj urobilo. A uznesenia týchto výborov sú také, že výbor pre financie odporučil Národnej rade súhlasiť s ním a výbor pre sociálne veci neprijal platné uznesenie. Ďalej potom vystúpil pán poslanec Horák, ktorý predniesol pozmeňujúci návrh k zákonu o sociálnom poistení. V dnešnej rozprave vystúpili ďalšie pani poslankyne, páni poslanci. Pán poslanec Blajsko navrhol procedurálny návrh, aby sa osobitne hlasovalo o bodoch 3, 6, 9 a čl. III z pozmeňujúceho návrhu pána poslanca Horáka. Pán Horák vystúpil s pozmeňujúcim návrhom, ktorým mení svoj pozmeňujúci návrh. Pani Demeterová vystúpila vo faktickej poznámke. Skôr upozornila na to, aby bod 9 bol vybratý na osobitné hlasovanie.
Buček, Jozef, poslanec NR SR (2019-11-27):
Pán predsedajúci... (Prerušenie vystúpenia predsedajúcim.)
Pročko, Jozef, poslanec NR SR (2024-01-24):
Pán poslanec Janckulík, hovorili ste, že korupcia likviduje našu spoločnosť. Začínajú sa schádzať koaliční poslanci, pretože naozaj o 17.00 hod. bude nejaký hranatý valec, tak sa spýtam, kto z vás, milí poslanci, tu chcete, aby sa zvýšila korupcia na Slovensku? Dajte ruku hore! Nikto! Tak potom prečo chcete za to hlasovať? Toto zvýši, tento zákon zvýši korupciu. Hovorili ste, pán poslanec Janckulík, že občania majú dosť klamstiev, ale zároveň ste povedali, že niektorí občania nevedia rozlíšiť, čo je klamstvo a čo je pravda. A tak sa pýtam, ktorí občania nevedia rozlíšiť čo je klamstvo a čo je pravda. Tí, ktorí veria hoaxom? Žiaľbohu, vyše 50 % Slovákov verí hoaxom, verí dezinformátorom, ako je naša pani ministerka kultúry, verí tomu, čo im rozprávajú. Ale aký, aký hoax, aké klamstvo musí byť to, keď Fico, ktorý ide na Ukrajinu, povie, že v Kyjeve nie je vojna. A v tých... v ten deň v správach ukážu televízne stanice, ako sa bombarduje Kyjev. To je neskutočné! Tak veriť teda tomu Ficovi, alebo neveriť? Klame Fico, že tam nie je vojna, keď nám televízia ukáže, že tam zbombardovali ľudí, že tam zabíjajú Rusi deti s raketami. Kto klame? No a, opakujem ešte raz, dnes o 17.00 hod. sa dozvieme, ako nám hranatý valec zlikviduje túto rozpravu, tak som zvedavý, čo zase 79 koaličných poslancov urobí.
Pellegrini, Peter, predseda NR SR (2015-04-15):
Pán poslanec Galko.
Pellegrini, Peter, predseda NR SR (2023-12-15):
Pán poslanec Matovič.
Hrušovský, Pavol, predseda NR SR (2012-02-29):
Nech sa páči, pán poslanec Paška.
P. Hrušovský, podpredseda NR SR: (2002-05-16):
Pán minister, chcete sa vyjadriť? Nech sa páči. P. Magvaši, minister práce, sociálnych vecí a rodiny SR: Vážený pán podpredseda, vážené panie poslankyne, vážení páni poslanci. Chcel by som zaujať stanovisko k pánovi poslancovi Mesiarikovi...
Laurenčík, Milan, podpredseda NR SR (2020-04-22):
Pán poslanec, samozrejme, dám o tom hlasovať. Chcem vám len povedať aj v zmysle rokovacieho poriadku, pán premiér poveril podpredsedu vlády pána Hegera, ktorý sedí na mieste, ktoré je určené pre spravodajcu, takže rokovací; pardon, navrhovateľa. Rokovací poriadok dodržaný je, ale, samozrejme, dávam hlasovať o vašom procedurálnom návrhu. Nech sa páči, budeme hlasovať. Prezentujme sa. Pardon. (Hlasovanie.) Prítomných 124 poslancov, za 37 poslancov, proti 86 poslancov, zdržal sa 1 poslanec. Tento návrh sme neschválili. Teda otváram ešte raz rozpravu k Programovému vyhláseniu vlády Slovenskej republiky a jej žiadosti o vyslovenie dôvery. Do rozpravy sa písomne prihlásilo 17 poslancov s tým, že všetky poslanecké kluby dali spoločných pánov poslancov a pani poslankyne, ale ešte predtým o slovo požiadali predseda Národnej rady pán Boris Kollár, podpredseda Národnej rady pán Grendel, moja maličkosť, pán podpredseda Laurenčík a podpredseda Pellegrini. Takže udeľujem v zmysle rokovacieho poriadku slovo predsedovi Národnej rady. Nech sa páči, máte slovo.
Bugár, Béla, podpredseda NR SR (2019-06-20):
Pán poslanec, nemáte slovo. Nemáte slovo.
Laurenčík, Milan, podpredseda NR SR (2021-11-12):
Na vaše vystúpenie evidujem dvanásť faktických poznámok. Končím prihlásiť sa s faktickou poznámkou. Ako prvý vystúpi pán poslanec Tomáš Taraba, nech sa páči.
Kremský, Peter, poslanec NR SR (2020-09-18):
Pán predsedajúci, navrhujem presunutie bodu č. 31, návrh na vydanie zákona, ktorým sa mení a dopĺňa zákon 309 o podpore obnoviteľných zdrojov, tlač 156, na záver rokovania. Ďakujem.
Danko, Andrej, predseda NR SR (2017-03-22):
Pani poslankyňa Soňa Gaborčáková.
Laurenčík, Milan, podpredseda NR SR (2020-12-03):
Tak v rámci toho bodu keď máte interpeláciu, môžete prečítať všetky.
Pellegrini, Peter, predseda NR SR (2015-11-10):
Ďakujem pekne. Pán poslanec Kadúc.
Malatinský, Tomáš, minister hospodárstva SR (2014-07-03):
Tak ideme, nie?
Šimečka, Michal, podpredseda NR SR (2024-01-23):
Ďakujem pekne. Pani poslankyňa Škopová.
Paška, Pavol, predseda NR SR (2012-07-26):
Hlasujeme. (Hlasovanie.) 141 prítomných, 78 za, 1 proti, 61 sa zdržalo, 1 nehlasoval. Schválili sme vládny návrh novely zákona o dani z pridanej hodnoty. Pani poslankyňa Hufková uvedie v druhom čítaní hlasovanie o vládnom návrhu zákona o osobitnom odvode z podnikania v regulovaných odvetviach. Je to tlač 76. (Hlasovanie o vládnom návrhu zákona o osobitnom odvode z podnikania v regulovaných odvetviach a o zmene a doplnení niektorých zákonov , tlač 76.)
Ďuriš Nicholsonová, Lucia, podpredsedníčka NR SR (2018-06-15):
Týmto vyhlasujem rozpravu k tomuto bodu za skončenú. Chcem sa opýtať pána navrhovateľa, či je niečo, čo chce dodať v rámci záverečného slova.
Laššáková, Jana, podpredsedníčka NR SR (2015-03-17):
Pán spravodajca, chcete zaujať stanovisko? Už je 19.00 hodín, takže... Dobre, ďakujem pekne. Prerušujem rokovanie o tomto bode programu, prajem vám všetkým pekný večer a zajtra budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácií, tlač 1402. Takže ešte raz pekný večer. (Prerušenie rokovania o 19.01 hodine.)
Ďuriš Nicholsonová, Lucia, podpredsedníčka NR SR (2017-02-01):
Ďakujem pekne, pán spravodajca. Otváram týmto všeobecnú rozpravu. Písomne sa do rozpravy neprihlásil nikto, pýtam sa preto, či sa chcete prihlásiť ústne. Nie je tomu tak. Končím možnosť prihlásiť sa do rozpravy a zároveň teda rozpravu považujeme za skončenú o tomto bode. Chcem sa ale opýtať predsa len, v záverečnom slove, pani ministerka, pán spravodajca? Nie, nie je tomu tak. Tak prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona má parlamentnú tlač 349. Návrh na jeho pridelenie na prerokovanie výborom je v rozhodnutí pod č. 370. Opäť prosím pani podpredsedníčku vlády, ministerku spravodlivosti, pani Žitňanskú, aby v zastúpení podpredsedu vlády pre investície a informatizáciu predmetný návrh zákona uviedla. Nech sa páči.
Šimko, Jozef, poslanec NR SR (2020-04-02):
Ďakujem za slovo, pán Pellegrini. Vážené kolegyne, kolegovia, ja som chcel reagovať na slová pána predsedu Fica, ale nedá mi, aby som nezareagoval... (Prerušenie vystúpenia predsedajúcim.)
Pčolinský, Peter, podpredseda NR SR (2022-11-10):
S ďalšou faktickou poznámkou pán poslanec Alojz Baránik.
Žiga, Peter, podpredseda NR SR (2024-05-14):
S reakciou pani poslankyňa Kleinert.
M. Hort, podpredseda NR SR: (2007-09-20):
Pardon, prepáčte, pán kolega, nepočúval som presne váš procedurálny návrh. Uzatváram v tejto chvíli rozpravu a pýtam sa, či sa chce k rozprave vyjadriť navrhovateľ. Nech sa páči.
P. Hrušovský, predseda NR SR: (2003-12-02):
M. Maxon, poslanec: Ďakujem pekne za slovo. Vážený pán predseda, vážené dámy, vážení páni, dovoľte mi, aby som vás požiadal, aby sme z rokovania 20. schôdze Národnej rady Slovenskej republiky vypustili bod 42 návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov. Tento môj návrh predkladám z toho dôvodu, že Legislatívna rada vlády síce tento návrh zamietla, ale posudzovala celkom iný text zákona, ako je predložený v pléne Národnej rady, a oficiálne stanovisko vlády Slovenskej republiky v tejto chvíli nemáme k dispozícii. Máme len informáciu, že vláda tento návrh prerokovala a súhlasila s ním, ale oficiálne stanovisko nemáme.
Petrík, Simona, poslankyňa NR SR (2016-04-28):
O. K., môj procedurálny návrh je zmeniť zvykové právo v tejto oblasti. To znamená, ja určite minimálne podám návrh na zmenu zákona o rokovacom poriadku, pretože toto je normálna vec v iných parlamentoch. Prečo by to nemohla byť normálna vec v tomto slovenskom? A keď už ma nepustíte s dieťaťom do pléna vykonávať svoju robotu, tak potom prečo tu nemáme aspoň detský kútik, kde by som to dieťa mohla dať? Čo je takisto normálna vec v iných parlamentoch.
Mikloško, Jozef, poslanec NR SR (2013-10-29):
Vážený pán predseda, chcel by som zmeniť moje hlasovanie (smiech v sále), pretože som – návrh poslanca Národnej rady Jula Brocku, Přidala a Kvasničku, zákon č. 595 o dani z príjmov – som hlasoval za, hoci mi to tam ukazuje, že som sa zdržal hlasovania, tak bol som za.
Bugár, Béla, podpredseda NR SR (2018-12-04):
Prítomných 145, za 105, proti 21, zdržalo sa 18, 1 nehlasoval. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nie. Končím rozpravu. Nech sa páči.
Milanová, Natália, ministerka kultúry SR (2022-09-22):
Ďakujem veľmi pekne. Som späť. (Povedané s pobavením.) Ministerstvo životného prostredia spolu s ministerstvom pôdohospodárstva a rozvoja vidieka intenzívne preskúmava možnosť použitia § 50 zákona o lesoch, ktorý hovorí o správe lesného majetku vo vlastníctve štátu. V zmysle čiastočnej dohody medzi ministerstvom životného prostredia a ministerstvom pôdohospodárstva a rozvoja vidieka a vzhľadom na naliehavosť súčasnej situácie je umožnený predaj dreva na palivové účely pre domácnosti. Je však dôležité upozorniť, že správy národných parkov dokážu pokryť len tú časť potreby dreva na palivové účely pre slovenské domácnosti, ktorá zodpovedá rozsahu prevzatej správy a je zlučiteľná s úlohami na úseku ochrany prírody, nakoľko primárnym poslaním národných parkov nie je produkcia drevnej hmoty. Realizácia potrebných opatrení smerujúcich k uspokojeniu potreby dreva na palivové účely pre slovenské domácnosti v čase prebiehajúcej energetickej krízy tak ostáva primárnou zodpovednosťou ministerstva pôdohospodárstva a rozvoja vidieka. Ministerstvo životného prostredia je však pripravené poskytovať všestrannú súčinnosť.
Hreha, Štefan, poslanec NR SR (2013-05-28):
Ďakujem pekne. V rozprave vystúpili traja poslanci. Poslanec Hlina podal procedurálny návrh vrátiť správu na dopracovanie. Dajte, prosím, o tom hlasovať.
Blanár, Juraj, podpredseda NR SR (2022-06-17):
Ďakujem, pán spravodajca. Otváram rozpravu, vážené pani poslankyne, páni poslanci. Písomnú prihlášku som neobdržal do rozpravy pred otvorením tohto bodu, preto dávam možnosť prihlásiť sa ústne. Ak má niekto záujem, môže tak urobiť teraz. Konštatujem, že nie je tomu tak. Preto vyhlasujem rozpravu za uzavretú. Chce sa ešte v záverečnom slove pán guvernér vyjadriť? Nie. Pán spravodajca? Rovnako nie. Takže hlasovať o tomto bode programu by sme mali v utorok pravdepodobne o jedenástej hodine. Ďakujem obom, pánovi guvernérovi, aj pánovi spravodajcovi, a prerušujem rokovanie o tomto bode programu. Teraz pristúpime k ďalšiemu bodu, ktorým je Správa o finančnej stabilite – máj 2022 . Táto je pod parlamentnou tlačou 1051 a správa výboru je pod parlamentnou tlačou 1051a. Opäť udeľujem slovo pánovi guvernérovi Národnej banky Slovenskej republiky Petrovi Kažimírovi, aby túto správu v pléne uviedol. Nech sa páči.
Krošlák, Ján, poslanec NR SR (2021-06-23):
Ďakujem za slovo, vážený pán predsedajúci. Vážené kolegyne, vážení kolegovia, začnem vetou, ktorú mi povedala pani ministerka spravodlivosti: „Pán Krošlák, nemám rada, keď si poslanci robia z Trestného zákonníka trhací kalendár, ale táto vaša úprava je dobrá a dávam jej zelenú.“ Takže ja som vždycky vnímal túto snemovňu, parlament, ako inštanciu, kde sa prijímajú zákony, ktoré majú slúžiť ľuďom. A táto úprava je presne na to. Táto úprava slúži ochrane zdravia obyvateľstva. Rozprávame hlavne o mladých ľuďoch, športovcoch, amatérskych športovcoch, ktorí v nevedomosti berú zakázané látky, rôzne steroidy, rastové hormóny a rôzne iné látky, ktorým sa v skratke hovorí LAHU. Chceme touto úpravou alebo vrátim sa ešte naspäť. Za posledných 15 rokov v tejto oblasti, to znamená distribúcia, predávanie zakázaných látok, propagácia, bol odsúdený jeden jediný človek na Slovensku. Za 15 rokov! To znamená, že pravdepodobne bol niekde problém v tejto trestnej úprave, pretože táto činnosť sa u nás diala vo veľkom. A presne touto právnou úpravou chceme toto zmeniť. Táto právna úprava pre trestné konanie zjednodušuje dokazovanie, zjednodušuje celý proces a bude nápomocná orgánom činným v trestnom konaní, aby sa ľudia, ktorí sa živia touto činnosťou, aby mali väčší problém a aby mohli byť ľahšie stíhaní. Chcel by som povedať k tomuto návrhu Trestného zákona, k tejto novele, že vlastne nebol to nápad zo dňa na deň, že sa mi niečo prisnilo a som sa zobudil a pome to spraviť. Bol som oslovený Antidopingovou agentúrou a ľuďmi, ktorí sa pohybujú v tomto prostredí, a zobral som si to za svoje veľmi rád. Som rád, že si vybrali mňa a som rád, že sa nám po takmer trištvrte roku práce podarilo pretaviť túto krátku novelu. Zúčastňovala sa na tom Antidopingová agentúra, ľudia z Národnej kriminálnej agentúry, ktorí sa zoberajú touto činnosťou, Kriminalistický expertízny ústav a prokurátor z Generálnej prokuratúry. Verím, že táto právna úprava bude dostačujúca, bude dobrá a že sa nám podarí odstrániť alebo utlmiť túto nekalú činnosť, ktorá prebieha, myslím si, takmer všade. Toľko na začiatok. Ďakujem pekne.
M. Číž, podpredseda NR SR: (2007-09-18):
Vážené kolegyne, kolegovia, prerušujem rokovanie o tomto bode programu. Teraz budeme pokračovať ďalej a nasleduje prvé čítanie o návrhu poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 274/2007 Z. z. o príplatku k dôchodku politickým väzňom . Tento návrh zákona ste dostali ako tlač 392 a návrh na pridelenie výborom v rozhodnutí predsedu č. 391. Teraz dávam slovo poslankyni Márii Sabolovej, aby tento návrh zákona uviedla. Máte slovo.
Žitňanská, Jana, poslankyňa NR SR (2022-06-15):
Ďakujem pekne, pán predseda. Prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Suja, Miroslav, poslanec NR SR (2022-06-24):
Ďakujem, pán predsedajúci. Ďakujem, Štefan, za doplnenie. Ale ja si myslím, že tuná hovoriť nejaké fakty je úplne zbytočné. Akurát mi prišla fotografia z 1. 6. tohto roku, kde medveď v Žiari nad Hronom po hlavnej ceste plnej, plne osvetlenej sa veselo pohybuje a nemá problém. Takže hovoriť, vážení kolegovia, tu to vidíte (rečník zobral do ruky mobilný telefón, ukazujúc ho plénu), z 1. 6. tento rok, že nejaké lampy nám pomôžu, je absolútne zbytočné. Teraz tí, čo nás sledujú, tak mi poslal nejaký pán Schmidt zo Žiaru, a že mám vás pozdraviť. Ďakujem.
Bugár, Béla, podpredseda NR SR (2016-10-25):
Nech sa páči, prezentujme sa a hlasujme o návrhoch zo spoločnej správy. (Hlasovanie.) Prítomných 140, za 137, 3 sa zdržali hlasovania. Konštatujem, že tieto návrhy sme schválili. Nech sa páči.
V. Veteška, podpredseda NR SR: (2005-01-18):
Ľ. Lintner, poslanec: Ďakujem pekne za slovo. Ja by som chcel zareagovať len na takú jednu vetu pána poslanca Jarjabka, kde povedal: „V poriadku, ak teda sa tu hovorí, že ministerstvo kultúry nie je vybavené odborne, tak prijmime ďalších pracovníkov.“ Tak by som len chcel potom upozorniť na to, ako rozšafne pristupuje k verejným financiám, lebo ak tu máme rezort, ktorý je odborne vybavený... (Reakcia z pléna.) Nie, povedal: „Keď ministerstvo kultúry v súčasnosti nestačí, tak prijmime ďalších.“ Presne tak to doslova povedal. (Odpoveď z pléna.) Nie, veľmi dobre dávam pozor. To znamená, chcem len upozorniť na to, ako rozšafne by pán poslanec chcel, aby sa rozširovalo nejaké oddelenie na ministerstve kultúry, hoci odborne je vybavené ministerstvo hospodárstva. Ďakujem.
Baránik, Alojz, poslanec NR SR (2018-12-06):
Ospravedlňujem sa, že toto takto využívam, ale chcel som len upozorniť z dôvodu správnej formulácie, navštívi nás predseda Poslaneckej snemovne českého Parlamentu.
Brocka, Július, poslanec NR SR (2015-09-30):
Pán predseda, ale ak budeme takto pokračovať, tak porušujete rokovací poriadok. Porušujete rokovací poriadok. Rokovací poriadok je zákon, pán predseda. Čiže najčistejšie riešenie pre vás a pre nás prijateľné, aby ste prerušili rokovanie do rokovania grémia. A či to ... (Prerušenie vystúpenia predsedajúcim.)
Hort, Milan, podpredseda NR SR (2010-10-20):
Poprosím, venujte pozornosť ešte týmto oznamom, ktoré sa týkajú výborov. Pani poslankyňa Anna Belousovová, nech sa páči. Prosím vás, zapnite pani predsedníčke výboru mikrofón.
Plevíková, Zuzana, poslankyňa NR SR (2024-10-23):
Ďakujem za slovo, pán predsedajúci. Vážený pán predsedajúci, vážené pani poslankyne, páni poslanci, dovoľte, aby som vás informovala o prerokovaní vládneho návrhu zákona vo výboroch. Národná rada pridelila návrh, návrh zákona na prerokovanie ústavnoprávnemu výboru, výboru pre hospodárske záležitosti a výboru pre ľudské práva a národnostné menšiny. Ako gestorský výbor určila ústavnoprávny výbor, ako aj lehotu na prerokovanie návrhu zákona vo výboroch. Všetky uvedené výbory návrh zákona prerokovali a odporúčali ho schváliť. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru stanovisko k predmetnému vládnemu návrhu zákona. Časť IV spoločnej správy obsahuje sedem pozmeňujúcich návrhov. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade schváliť návrh zákona aj ako celok. Spoločná správa výborov o prerokovaní návrhu zákona, tlač 397a, bola schválená uznesením ústavnoprávneho výboru z 22. októbra 2024. Týmto uznesením ma zároveň výbor ako spoločnú spravodajkyňu poveril, aby som na schôdzi Národnej rady informovala o výsledku rokovania výborov, predkladala návrhy podľa príslušných ustanovení zákona o rokovacom poriadku, a výbor určil poslancov Čellára, Eliáša, Gašpara, Glücka, Gašparoviča a Lučanského za náhradníkov spravodajkyne. Pán predsedajúci, otvorte, prosím, rozpravu.
P. Paška, predseda NR SR: (2007-07-03):
(Hlasovanie.) 138 prítomných, 83 za, 53 proti, 1 sa zdržal, 1 nehlasoval. Tento bod sme schválili. Ďalej.
Hrnko, Anton, poslanec NR SR (2019-05-13):
Ďakujem pánovi Budajovi za jeho vystúpenie. Je to skutočne návrh na odstránenie čiastkových nespravodlivostí, pretože keď sa niekomu stane nespravodlivosť a celý život je zbabraný, tak nič podstate už nenahradí to, čo sa stalo. Ale chcem ešte povedať, že v rámci koalície je vôľa, keď to bude zvýšené o 4, na 4 eurá, tak bude to približne toľko, koľko dostávajú českí politickí väzni, a je vôľa zvýšiť tento príspevok na 5 euro, čím by vlastne naši politickí väzni dostávali cca 120 % toho, čo dostávajú českí politickí väzni. Tak ale jak ste povedali, českí politickí väzni dostávajú občas nejaké jednorazové odškodnenia, takže toto sa vlastne asi vyrovná. Ďakujem, pani predsedajúca, skončil som.
Šeliga, Juraj, podpredseda NR SR (2021-02-25):
Som sa tak započúval, pán poslanec Suja, že som normálne si neuvedomil, že vám skončil čas. Určite, ja by som, môžem tu všeličo vymyslieť, ale aj keď je nočná hodina, ale už uplynuli dve minúty. Pani poslankyňa Pleštinská, nech sa páči.
Uhliarik, Ivan, poslanec NR SR (2012-05-15):
Ďakujem. Poprosím technikov, blbne mi to celý deň. Ďakujem.
Bíreš, Jozef, minister pôdohospodárstva a rozvoja vidieka SR (2023-05-25):
Ďakujem, pán podpredseda. Vystupujem na hodine otázok prvýkrát, takže budem sa snažiť byť veľmi adresný. Naozaj dovoľte ubezpečiť, že na úprave legislatívy pri predaji z dvora intenzívne pracujeme. Nakoľko sa jedná o zásadné zmeny, trvá to trochu dlhšie, ako by sme si všetci želali. Dôvod je aj ten, že či už samotní farmári alebo potravinári dávali rozdielne požiadavky, a tým pádom sa tento proces natiahol. Na poslednom, februárovom stretnutí bolo dohodnuté, že od nich dostaneme konkrétne podnety, ktoré by chceli mať zapracované v novej legislatíve. To sa v dohodnutom termíne nestalo. Namiesto toho zaslali na úrad vlády akýsi súbor pojmov, ten ale žiadne podnety neobsahoval a navyše si naň autor vyhradil tzv. autorské právo, čím sa stal tento dokument pre tvorbu novej legislatívy nepoužiteľný, a úrad vlády mu ho vrátil. Aktuálne prebieha hĺbková analýza právnych predpisov, hlavne Rakúska, pretože mnohí potravinári a farmári poukazovali, že pros... pre Slovensko je tento model najlepší, lebo je, poviem, že viacej tolerantný, ale keď sa išlo do detailov, tak sa zistilo, že je oveľa prísnejší ako dve naše nariadenia, ktoré riešia predaj z dvora, to je nariadenie 359 a 360, hlavne čo sa týka vzdelávania, teda akreditovaný systém, čo sa týka kontrolného systému a hlavne finančnej kontroly, pretože náš systém je nastavený na množstvá produkcie, teda v tonách, v počtoch. Tam je to stanovené na financie a tým pádom do tohto procesu zasahuje aj Finančná správa. Technicky, samozrejme, tento systém nechceme ani prekopírovať, ale vybrať z neho, čo je pozitívne, čo vyhovuje našim potravinárom, resp. farmárom. Určite v krátkej dobe neplánujeme urobiť stretnutie so žiadateľmi. Akonáhle bude draft, teda návrh pripravený, vtedy ho rozpošleme a vtedy toto stretnutie prebehne a budeme diskutovať, či sa naplnili všetky konkrétne podmienky, pretože pokiaľ existujúce nariadenia, ktoré som uviedol, potrebujeme zmeniť, alebo chceme vytvoriť nové nariadenie, všetko podlieha notifikácii na Európskej komisii a tento proces niekedy skomplikuje a predĺži proces, takže bude to na rozhodnutí, či budeme len aktualizovať súčasné nariadenia, alebo vytvoríme nový právny rámec. Našou ambíciou je, naozaj aby ten výsledok mal čo najvyššiu kvalitu, to znamená zdravotnej bezpečnosti a kvality produkovaných potravín na jednej strane, a aby uľahčil podnikateľom, ktorí v tejto sfére podnikajú, im uľahčil celý proces. Na záver určite mi dovoľte poďakovať vám a pánom poslancom za úprimný záujem a snahu pomôcť drobným poľnohospodárom a potravinárom. Ďakujem. Skončil som, pán podpredseda.
Paška, Pavol, predseda NR SR (2014-06-27):
(Hlasovanie.) 128 prítomných, 118 za, 10 sa zdržali. Návrh sme postúpili do druhého čítania.
Zemanová, Anna, poslankyňa NR SR (2018-06-21):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2017-03-23):
Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Róbertovi Pucimu.
Danko, Andrej, predseda NR SR (2019-01-29):
To je jeden návrh? Či obidva tam máte? (Reakcia z pléna.) Na jednom, ale je to ako jeden návrh, áno? Ako procedurálny. No tak súhlasíte, aby som hlasoval...? Dobre, ďakujem. Pán poslanec Číž.
Hrnčiar, Andrej, podpredseda NR SR (2017-03-30):
Končím možnosť nahlásiť sa do rozpravy. Do rozpravy sa prihlásili dvaja páni poslanci. Nech sa páči, pán poslanec Bernaťák.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 136 poslancov, za 120, proti nikto, zdržalo sa 15 poslancov, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime preto k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím, pani spravodajkyňa, uveďte hlasovanie.
Hrušovský, Pavol, podpredseda NR SR (2011-09-14):
Hlasujeme o pozmeňovacích návrhoch z rozpravy, ako o prvom, o návrhoch, ktoré predložil pán poslanec Dostál. (Hlasovanie.) 134 prítomných, 127 za návrh, 2 proti, 5 sa zdržalo. Schválili sme návrh. Prosím ďalší návrh.
Hrnčiar, Andrej, podpredseda NR SR (2017-05-19):
Končím možnosť nahlásiť sa s faktickými poznámkami. Nech sa páči, pani poslankyňa Zimenová.
Paška, Pavol, predseda NR SR (2012-09-14):
Vyhlasujem rozpravu za skončenú. Pán minister, chcete sa vyjadriť? Nech sa páči.
Pčolinský, Peter, podpredseda NR SR (2023-03-16):
Ďakujem za vašu poznámku. Vzhľadom na to, že išlo o čisto predvolebnú, predvolebné zneužitie inštitútu procedurálneho návrhu, pretože toto nebol procedurálny návrh, kľudne dajte status na Facebook, požiadajte ich o to, prípadne si vypýtajte kontakty na poslancov SaS, kľudne ich kontaktujte, ale, prosím vás, nezneužívajte procedurálny návrh. To znamená, to znamená, písomne prihlásený do rozpravy nie je nikto. Otváram možnosť prihlásiť sa ústne. Nikto. Uzatváram možnosť, ale prihlásený pán navrhovateľ do rozpravy bol. To znamená, nech sa páči, pán poslanec, máte priestor.
Grendel, Gábor, podpredseda NR SR (2022-05-04):
Vyhlasujem rozpravu za skončenú. Chce reagovať pán poslanec (reakcia z pléna), nie, takže vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 908, spoločná správa výborov má tlač 908a. Dávam slovo pánovi ministrovi Mikulcovi, aby vládny návrh zákona odôvodnil.